《戏题欧阳公厅前白鹤》
宋代·刘敞

明公双鹤未易知，志在赤霄万里外。低头啄泥不自聊，拊翼向人几可爱。

北风崩云三尺雪，侧睨天池颇愁绝。不忍凫雁争稻梁，误讥燕雀附炎热。

答公厚意终一飞，万人仰首公看之。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。